## Zakon o izmjenama i dopunama Stečajnog zakona

### NN 123/2003 (31.7.2003.), Zakon o izmjenama i dopunama Stečajnog zakona

# HRVATSKI SABOR

1744

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA STEČAJNOG ZAKONA

Proglašavam
Zakon o izmjenama i dopunama Stečajnog zakona, koji je donio Hrvatski sabor na
sjednici 18. srp­nja 2003.

Broj:
01-081-03-2674/2
Zagreb, 23. srp­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA STEČAJNOG ZAKONA

Članak 1.

U Stečajnom zakonu (»Narodne novine«, br. 44/96.,
29/99. i 129/00.) naslov iznad članka 5. i članak 5. mijenjaju se i glase:

*»Nadležnost*

*Članak 5.*

U stečajnom postupku isključivo je stvarno i mjesno
nadležan trgovački sud na čijem se području nalazi sjedište dužnika pravne
osobe, odnosno sjedište dužnika pojedinca.«

Članak 2.

Članak 12. mijenja se i glasi:

»(1) Protiv naredbe stečajni upravitelj, odbor
vjerovnika i vjerovnici mogu podnijeti prigovor u roku od tri dana od dana njezine
objave, a ako nije objavljena – od dana dostave otpravka.

(2) O prigovoru protiv naredbe odlučuje stečajni
sudac rješenjem protiv kojega nije dopuštena žalba.

(3) Prigovor ne zadržava provedbu naredbe, ako ovim
Zakonom nije drukčije određeno.«

Članak 3.

U članku 15. riječi: »stečajno vijeće«, brišu se.

Članak 4.

Naziv odjeljaka 2. »2. Stečajno vijeće« mijenja se i
glasi:

»Stečajni sudac«, a članak 16. i naslov iznad njega
brišu se.

Članak 5.

Članak 17. i naslov iznad njega mijenjaju se i glase:

*»Ovlasti stečajnog suca*

*Članak 17.*

(1)  Stečajni
sudac:

1. odlučuje o pokretanju prethodnog
postupka radi utvr­đivanja postojanja stečajnoga razloga i provodi taj
postupak,

2. odlučuje o otvaranju stečajnoga
postupka,

3. imenuje i razrješava stečajnoga
upravitelja, nadzire njegov rad i daje mu obvezatne upute, u skladu s ovim
Zakonom,

4. nadzire rad odbora vjerovnika,

5. određuje započete poslove koje
treba završiti tijekom stečajnoga postupka, u skladu s ovim Zakonom,

6. odobrava predračun troškova
stečajnoga postupka i određuje nagradu stečajnom upravitelju,

7. odobrava isplatu vjerovnika,

8. donosi odluke o zaključenju i obustavi stečajnoga postupka,

9. odlučuje i o svim drugim pitanjima stečajnoga postupka, osim o onima
o kojima po ovom Zakonu odlučuje koje drugo tijelo stečajnoga postupka.«

Članak
6.

Članci
17.a do 19. brišu se.

Članak
7.

U
članku 20. stavak 1. mijenja se i glasi:

»(1) Za
stečajnog upravitelja može biti imenovan samo odvjetnik, odvjetnički ured koji
ima financijsko-ekonomskog savjetnika ili član javnog trgovačkog društva
upisanog u sudski registar za obavljanje djelatnosti stečajno upraviteljske
službe koji ima visoku stručnu spremu (VII/I stupanj) i položen stručni ispit
za stečajnog upravitelja.«

Članak 8.

Članak 21.a mijenja se i glasi:

»(1) Na listu stečajnih upravitelja od članova
odnosno zaposlenika javnih trgovačkih društava upisanih u sudski registar za
obavljanje djelatnosti stečajno upraviteljske službe može biti stavljena samo
osoba koja ima visoku stručnu spremu (VII/I stupanj) i koja je položila stručni
ispit za stečajnog upravitelja.

(2) Vlada Republike Hrvatske će posebnim aktom
utvrditi kriterije i način obračuna i plaćanja nagrade stečajnim
upraviteljima.«

Članak 9.

U članku 23. iza stavka 2. dodaje se novi stavak 3.,
koji glasi:

»(3) Na zahtjev vjerovnika koji predstavljaju većinu
potra­živanja, stečajni sudac mora potvrditi imenovanje stečajnog upravitelja
kojega su predložili vjerovnici, osim ako imenovana osoba ne ispunjava uvjete
iz članka 20. stavka 1. ovoga Zakona, odnosno zbog toga što postoji koji od
razloga iz članka 20. stavka 2. i 3. ovoga Zakona.«

Dosadašnji stavci 3. do 6. postaju stavci 4. do 7.

Članak 10.

U članku 24. stavak 5. mijenja se i glasi:

»(5) Stečajni upravitelj može stečajnom sucu
podnijeti pisani prigovor protiv njegovih naredbi i uputa u roku od tri dana, a
ako je rok za provedbu naredbe ili upute kraći od tri dana, unutar toga roka.
Do odluke stečajnoga suca stečajni upravitelj može odgoditi provedbu dobivene
naredbe ili upute, ako u njima nije drukčije određeno.«

Članak 11.

U članku 25. stavku 2. riječi: »stečajno vijeće«,
brišu se.

Članak 12.

U članku 26. stavak 1. mijenja se i glasi:

»(1) Rad stečajnoga upravitelja nadziru stečajni
sudac, odbor vjerovnika i skupština vjerovnika, koji su ovlašteni u svako doba
zatražiti obavijesti ili izvješća o stanju stvari i vođenju poslova.«

Stavak 3. briše se.

Članak
13.

U
članku 27. stavku 2. riječi: »stečajnog suca«, brišu se.

Članak
14.

U
članku 28. stavku 2. riječi: »odobrilo stečajno vijeće ili stečajni sudac« zamjenjuju
se riječima: »odobrio stečajni sudac«.

Iza
stavka 6. dodaje se stavak 7. koji glasi:

»(7) O
zahtjevima za naknadu štete podnesenim protiv stečajnog upravitelja sud
odlučuje u parničnom postupku.«

Članak
15.

U
članku 29. stavku 3. riječi: »stečajnog suca«, brišu se.

Članak
16.

U
članku 32. stavku 2. iza točke dodaje se nova rečenica koja glasi:

»Predstavnik
Republike Hrvatske u odboru vjerovnika za tražbine Republike Hrvatske, fondova
koji se financiraju iz proračuna Republike Hrvatske, Hrvatskog zavoda za
mirovinsko osiguranje, Hrvatskog zavoda za zdravstveno osiguranje i Hrvat­skog
zavoda za zapošljavanje je Ministarstvo financija – Porezna uprava.«

Članak
17.

U
članku 39. stavak 8. iza točke 2. dodaje se točka 3. koja glasi:

»3.
rješenje o iskazu nekretnina ili potvrdu Hrvatskog fonda za privatizaciju o
nekretninama koje su iskazane u vrijednosti društvenog kapitala u postupku
pretvorbe, ako se radi o trgo­vačkom društvu nastalom pretvorbom društvenog
poduzeća.«

Stavci
10. i 11. mijenjaju se i glase:

»(10)
Državna i druga tijela te pravne osobe koje Državno odvjetništvo zastupa po
zakonu i na temelju punomoći, zatim fondovi koji se financiraju iz proračuna
Republike Hrvatske, Hrvatski zavod za mirovinsko osiguranje i Hrvatski zavod za
zdrav­stveno osiguranje dužni su po službenoj dužnosti bez odgode obavijestiti
to odvjetništvo o postojanju uvjeta za pokretanje stečajnog postupka nad određenim
njihovim dužnicima.

(11) Državno odvjetništvo dužno je u ime i za račun
Republike Hrvatske te pravnih osoba iz stavka 10. ovoga članka podnijeti
prijedlog za pokretanje stečajnoga postupka.«

Članak 18.

U članku 39.a u stavku 1. riječi: »5.000,00 kuna«
zamjenjuju se riječima: »10.000,00 kuna«.

Stavak 3. mijenja se i glasi:

»(3) Dodatnu pristojbu iz stavka 1. ovoga članka
dužne su uplatiti i jedinice lokalne i područne (regionalne) samouprave kada
kao vjerovnik predlaže pokretanje stečajnog postupka. Tu pristojbu nisu dužni
uplatiti zaposlenici i raniji zaposlenici dužnika koji kao vjerovnici predlažu
pokretanje stečajnog postupka radi namirenja dospjelih tražbina po osnovi rada,
Republika Hrvatska kao ni kada se stečaj pokreće temeljem odredbe članka 41.
Zakona o platnom prometu.«

Članak 19.

U članku 42. stavak 2. mijenja se i glasi:

»(2) U rješenju o pokretanju prethodnoga postupka
stečajni sudac može imenovati privremenoga stečajnog upravitelja.«

Članak
20.

Naslov
iznad članka 50. mijenja se i glasi:

»Izjava
o pristupanju dugu«

U
članku 50. stavku 1., 2., 4. i 5. riječi: »preuzimanje duga« u različitim
padežima zamjenjuju se riječima: »pristupanje dugu« u odgovarajućim padežima.

Članak
21.

Članak
51. mijenja se i glasi:

»Stečajni
sudac će odrediti jednog ili više vještaka koji će u roku od 15 dana, zajedno s
njime i s privremenim stečajnim upraviteljem ako je imenovan i po njihovim
uputama ispitati je li dužnik nesposoban za plaćanje ili prezadužen.«

Članak
22.

U
članku 53. stavku 1. riječi: »stečajnog suca, odnosno« brišu se.

U
stavku 2. riječi: »preuzimanja duga« zamjenjuju se riječima: »pristupanja
dugu«.

Članak
23.

U
članku 54. stavak 4. mijenja se i glasi:

»(4)
Razlučni vjerovnici će se pozvati da u roku iz stavka 3. ovoga članka mogu
obavijestiti stečajnoga upravitelja u pisanom obliku o postojanju svojih
razlučnih prava.«

Članak
24.

U
članku 63. stavak 5. mijenja se i glasi:

»(5)
Stečajni će upravitelj i nakon zaključenja stečajnog postupka u ime stečajnog
dužnika, a za račun stečajne mase unovčiti imovinu dužnika i prikupljenim
sredstvima podmiriti nastale troškove stečajnoga postupka, a eventualni ostatak
uplatiti u državni proračun. O obavljenim radnjama stečajni upravitelj podnosi
izvještaje stečajnom sucu.«

Iza
stavka 5. dodaje se novi stavak 6. koji glasi:

»(6)
Ako se ispune pretpostavke iz članka 199. stavka 1. ovoga Zakona, stečajni
sudac će rješenjem o nastavku postupka radi naknade diobe pozvati stečajne
vjerovnike da u roku od trideset dana stečajnom upravitelju prijave svoje
tražbine i zakazati ročište na kojem će se ispitati prijavljene tražbine
(ispitno ročište). Na odgovarajući način će se primijeniti odredbe članka 158.
do 163. te članka 164. do 195. ovoga Zakona.«

U dosadašnjem stavku 6. koji postaje stavak 7.
riječi: »državno pravobraniteljstvo« zamjenjuju se riječima: »Državno
odvjetništvo«.

Članak 25.

U članku 71. stavku 1. točki 1. iza riječi:
»zaposlenika« dodaju se riječi: »i ranijih zaposlenika koje su ostvarene prije
otvaranja stečajnog postupka a u koje spadaju: plaća za zadnja tri mjeseca
prije otvaranja stečaja ili prestanka ugovora o radu do iznosa koji za određeni
mjesec odgovara iznosu dvije trećine prosječne mjesečne plaće u Republici
Hrvatskoj, naknada plaće za godišnji odmor na koji je zaposlenik stekao pravo u
kalendarskoj godini u kojoj je otvoren stečaj ili u kojoj je prestao ugovor o
radu, te u prethodnoj godini do iznosa koji za određeni mjesec odgovara iznosu
dvije trećine prosječne mjesečne plaće isplaćene u Republici Hrvatskoj, naknada
plaće za posljednja tri mjeseca prije otvaranja stečaja ili prestanka ugovora o
radu do iznosa koji za određeni mjesec odgovara iznosu dvije trećine prosječne
mjesečne plaće isplaćene u Republici Hrvatskoj, otpremnine do iznosa jedne
trećine prosječne mjesečne plaće isplaćene u Repub­lici Hrvatskoj za svaku
navedenu godinu rada kod tog poslodav­ca, naknada štete pretrpljene zbog
ozljede na radu ili profesionalne bolesti«, iza riječi: »zdravstveno
osiguranje« slovo: »i« zamjenjuje se zarezom, a iza riječi: »mirovinsko
osiguranje,« dodaju se riječi: »i Hrvatski zavod za zapošljavanje«.

Članak
26.

Članak
81. mijenja se i glasi:

»Vjerovnici
koji imaju založno pravo ili pravo na namirenje na kojoj stvari ili pravu koji
su upisani u javnoj knjizi (zemljišnoj knjizi, upisniku brodova, zrakoplova,
intelektualnog vlasništva i sl.), imaju pravo pokrenuti ovršni postupak radi
prodaje stvari ili unovčenja prava prema odredbama članka 164.a ovoga Zakona.«

Članak
27.

U
članku 81.a stavku 4. riječi: »ni nakon treće prodaje« zamjenjuju se riječima:
»na prvoj prodaji«.

Članak
28.

Iza
članka 81.a dodaju se dva članka, članak 81.b i članak 81.c, koji glase:

*»Pokretanje ovršnog postupka*

*Članak
81.b*

(1) U
slučaju iz članka 81.a stavka 3. ovoga Zakona predlagatelj osiguranja
(vjerovnik) ovršni postupak pokreće kao ovrhovoditelj protiv stečajnoga dužnika
kao ovršenika.

(2) U
postupku iz stavka 1. ovoga članka predlagatelj osiguranja (vjerovnik) svoje
svojstvo razlučnog vjerovnika i osobe ovlaštene da postupak pokrene kao
ovrhovoditelj dokazuje izvat­kom iz javne knjige i prijepisom rješenja o
otvaranju stečajnog postupka protiv stečajnoga dužnika ili drugom odgovarajućom
javnom ispravom kojom se to potvrđuje.

*Članak
81.c*

U
slučajevima iz članka 81.a ovoga Zakona prednosni red predlagatelja osiguranja
(vjerovnika) određuje se prema vremenu stjecanja prenesenog vlasništva na
stvari odnosno prenesenog prava.«

Članak
29.

Iza članka
86. dodaje se članak koji glasi:

*»Utvrđivanje troškova
stečajnoga postupka*

*Članak
86.a*

(1) O
zahtjevima za namirenje tražbina po osnovi troškova stečajnoga postupka
odlučuje rješenjem stečajni sudac.

(2) U
slučaju potrebe stečajni sudac može prije donošenja rješenja iz stavka 1. ovoga
članka zatražiti izjašnjenje stečajnoga upravitelja.«

Članak
30.

Iza
članka 87. dodaje se članak 87.a koji glasi:

*»Isplata obveza stečajne mase*

*Članak
87.a*

(1)
Tijekom cijeloga postupka stečajni je upravitelj dužan voditi računa o tome da
se iz stečajne mase osiguraju sredstva potrebna za namirenje predvidivih obveza
stečajne mase, a prigodom isplate pojedinih obveza stečajne mase dužan je
izdvojiti sredstva potrebna za pokriće onih takvih obveza za koje se osnovano
može pretpostaviti da bih ih trebalo namiriti u budućnosti.

(2) Prije zaključenja stečajnoga postupka stečajni će
upravitelj, uz suglasnost stečajnoga suca, dio stečajne mase izdvojen u smislu
odredbe stavka 1. ovoga članka položiti kod suda ili javnog bilježnika. Nakon
zaključenja stečajnoga postupka o isplati iz položenog novca odlučuje stečajni
sudac na temelju zahtjeva pojedinih vjerovnika stečajne mase vodeći računa o
potrebi da se osiguraju odgovarajuća sredstva za isplatu onih vjerovnika koji
za ostvarenje svojih tražbina još uvijek ne raspolažu ovršnom ispravom ili
drugom valjanom pravnom osobom.«

Članak 31.

U članku 95. iza stavka 1. dodaje se novi stavak 2.,
koji glasi:

»(2) Parnice koje su u vrijeme otvaranja stečajnog
postupka bile u tijeku protiv stečajnog dužnika preuzet će u njegovo ime
stečajni upravitelj ako se tiču:

1. izlučenja nekog predmeta iz stečajne mase,

2. odvojenog namirenja,

3. obveza stečajne mase.«

Dosadašnji stavak 2. koji postaje stavak 3. mijenja
se i glasi:

»(3) Ako stečajni upravitelj odmah nakon nastavljanja
parnica iz stavka 1. i 2. ovoga članka prizna tužbeni zahtjev ili ga se
odrekne, protivna će stranka troškove parničnog postupka moći ostvarivati samo
kao stečajni vjerovnik, a ako stečajni upravitelj nastavi parnicu i izgubi je,
obveza na naknadu daljnjih troškova postupka protivnoj stranci je obveza
stečajne mase.«

Članak 32.

U članku 104. stavku 1. brojka: »74.« zamjenjuje se
brojkom: »77.«.

Članak 33.

U članku 107. stavku 6. riječ: »od« zamjenjuje se
riječju: »do«.

Članak 34.

U članku 115. stavak 1. mijenja se i glasi:

»(1) Najamni i zakupni odnosi dužnika o nekretninama
i prostorijama obvezuju stečajnu masu i nakon otvaranja stečajnog postupka. To
vrijedi i za najamne i zakupne odnose koje je dužnik sklopio kao najmodavac ili
zakupodavac, a tiču se predmeta koji su radi osiguranja preneseni na treću
osobu koja je financirala njihovu nabavku ili proizvodnju.«

Članak 35.

U članku 116. stavku 2. iza riječi: »drugu stranu«
dodaju se riječi: », na njezin zahtjev,«.

Članak 36.

U članku 118. riječ: »zakupio« zamjenjuje se riječju:
»dao u zakup«.

Članak 37.

U članku 128. stavku 3. iza riječi: »ako je znao«
dodaju se riječi: »ili je morao znati«.

Članak 38.

U članku 129. stavku 2. iza riječi: »ako je znao«
dodaju se riječi: »ili je morao znati«.

Članak 39.

U članku 131. iza stavka 1. dodaje se novi stavak 2.,
koji glasi:

»(2) Smatrat će se da je vjerovnik znao da dužniku
prijeti nesposobnost za plaćanje i da se radnjom oštećuju vjerovnici ako je
znao ili je morao znati za okolnosti iz kojih se nužno moralo zaključiti da je
dužnik nesposoban za plaćanje i da se radnjom oštećuju vjerovnici.«

U današnjem stavku 2., koji postaje stavak 3., iza
riječi: »nije bila poznata« dodaju se riječi: »niti joj je morala biti
poznata«.

Članak 40.

Iza članka 155. dodaju se dva članka, 155.a i 155.b,
koji glase:

*»Članak 155.a*

(1) Stečajni sudac zakazat će posebnu sjednicu
skupštine vjerovnika najkasnije u roku od šest mjeseci od dana održavanja
prvoga izvještajnog ročišta radi raspravljanja o provedenom stečajnom postupku
i donošenju odluke o njegovu nastavljanju.

(2) Na ročištu iz stavka 1. ovoga članka vjerovnici
su dužni – na temelju izvješća stečajnoga upravitelja o provedenom stečajnom
postupku i njegovim troškovima, o opravdanosti nastav­ljanja poslovanja
stečajnoga dužnika ako ono nije obustavljeno, o unovčenoj stečajnoj masi i
obavljenim isplatama vjerovnicima, o sporovima i drugim postupcima u tijeku i
njihovim izgledima, o opravdanosti nastavljanja s unovčenjem stečajne mase i o
potrebi i izgledima da se pripremi stečajni plan – donijeti odluku:

1. o prihvaćanju u cijelosti ili
djelomice izvješća stečajnoga upravitelja, odnosno o njegovu razrješenju i
zamjeni drugim stečajnim upraviteljem,

2. o potrebi provedbe revizije
poslovanja stečajnog upravitelja,

3. o tome hoće li se nastaviti s
poslovanjem stečajnog dužnika i na koji način,

4. o tome hoće li se nastaviti s
unovčenjem preostaloga neunovčenog dijela imovine stečajnoga dužnika,

5. o potrebi i mogućnostima da se
pristupi pripremi stečajnoga plana,

6. o neunovčenim predmetima
stečajne mase i o nena­plaćenim tražbinama,

7. o drugim pitanjima od važnosti
za provedbu i okončanje stečajnoga postupka.

(3) Prije donošenja odluke iz stavka 2. ovoga članka
pribavit će se očitovanje odbora vjerovnika o izvješću stečajnoga upravitelja
ako je osnovan. Na ročištu se o izvješću mogu izjasniti dužnik pojedinac te
predstavnici gospodarske i obrtničke komore.

(4) Ako vjerovnici na ročištu iz stavka 1. ovoga
članka ne donesu niti jednu od odluka predviđenih u stavku 2. točki 1., 2., 3.,
4., 6. i 7. ovoga članka, nju može donijeti stečajni sudac, osim odluke o
nastavljanju djelatnosti dužnika i o pripremi stečajnoga plana. Nakon toga
ročišta stečajni sudac može donijeti i odluke iz članka 193. stavak 3. i 4. te
iz članka 193.a ovoga Zakona.

(5) Ako
vjerovnici na ročištu iz stavka 1. ovoga članka ne donesu odluku iz stavka 2.
točka 5. o potrebi i mogućnostima pripreme i donošenju stečajnog plana ako je
stečajni plan pred­ložen od stečajnog dužnika, stečajnog upravitelja i
skupštine vjerovnika stečajni će sudac donijeti odluku da se bez odgode
pristupi prodaji imovine stečajnog dužnika kao cjeline.

*Članak
155.b*

(1) U
svakom slučaju, ako vjerovnici na ročištu iz članka 155.a stavka 1. ovoga
Zakona ne donesu odluku o nastavljanju djelatnosti stečajnoga dužnika, ta će se
djelatnost obustaviti i bez odgode će se pristupiti unovčenju imovine
stečajnoga dužnika.

(2) U
slučaju iz stavka 1. ovoga članka stečajni će upravitelj otkazati sve ugovore
koje do tada nije otkazao (članak 120.), osim s onim radnicima za koje ocijeni
da su potrebni radi prikupljanja, očuvanja i unovčenja stečajne mase. Okolnost
da se djelatnost dužnika obustavlja je poseban opravdani razlog za otkaz
ugovora o radu (članak 120. stavak 2. i 3.). Druga ugovorna strana nema pravo
zahtijevati naknadu štete zbog prijevremenog prestanka rad­nog odnosa.«

Članak
41.

U
članku 160. riječi: »članka 57. stavka 1. točke 3.« zamjenjuju se riječima:
»članka 38.b stavka 1. točke 3.«.

Članak
42.

U
članku 162. stavku 1. riječi: »člankom 57. stavkom 1. točkom 3.« zamjenjuju se
riječima: »članku 38.a stavkom 1. točkom 3.«.

Članak 43.

U članku 163.a dodaje se novi stavak 1. koji glasi:

»(1) Odluku o prodaji donosi stečajni sudac kad su
ispunjeni uvjeti iz članka 155.a stavka 5. i vjerovnici na izvještajnom ročištu
iz stavka 2. ovoga članka.

Dosadašnji stavci 1., 2., 3., 4., 5., 6., 7. i 8.
postaju stavci 2., 3., 4., 5., 6., 7., 8. i 9.

U stavku 4. iza riječi: »odluka vjerovnika« dodaju se
riječi: »i stečajnoga suca«.

U stavku 5. riječi: »stečajno će vijeće« mijenja se
riječima: »stečajni će sudac«.

U stavku 6. iza riječi: »iz stavka 3. ovoga članka«
dodaju se riječi: »i rješenja stečajnog suca iz stavka 1. ovoga članka«.

Članak 44.

U članku 163.b stavku 1. iza riječi: »na temelju odluke
vjerovnika« dodaju se riječi: »i stečajnog suca« dok se riječi: »ste­čajnog
vijeća« zamjenjuju riječima: »stečajnog suca«. Na kraju stavka 1. dodaje se
rečenica koja glasi: »Prodaju imovine po nalogu stečajnog suda provodi FINA«.

Članak 45.

Članak 163.m briše se.

Članak 46.

U članku 164. stavku 1. iza točke dodaju se rečenice
koje glase: »Namirenje razlučnih vjerovnika obavlja se po pravilima ovršnoga
prava, a ostalih vjerovnika po pravilima stečajnoga prava. Ako je vrijednost
nekretnine utvrđena prije donošenja rješenja o prodaji, ta će se vrijednost u
pravilu u zaključku o prodaji odrediti kao vrijednost nekretnine. Odredbe
ovršnoga prava o pravnom položaju ovršenika i trećih osoba nakon prodaje
nekretnine u ovršnom postupku primjenjuju se na odgovarajući način.«

Članak 47.

Iza članka 164. dodaje se članak 164.a koji glasi:

*»Namirenje razlučnih vjerovnika u ovršnom postupku*

*Članak 164.a*

(1) Nakon što unovči stvar ili pravo na kojemu
postoji razlučno pravo upisano u javnoj knjizi (članak 164. stavak 4.) ovršni
će sud, pošto namiri troškove do tada provedenoga ovršnog postupka, preostali
novac, predati stečajnom sudu.

(2) Stečajni će sud iz novca dobivenog od ovršnog
suda najprije namiriti tražbine razlučnih vjerovnika prema redoslijedu predviđenom
pravilima ovršnoga prava, a preostali će iznos predati stečajnom upravitelju.

(3) U slučaju iz stavka 2. ovoga članka odredbe
članka 170. ovoga Zakona primjenjuju se na odgovarajući način.«

Članak 48.

Članak 173.a mijenja se i glasi:

»(1) Stečajni vjerovnici čije su tražbine osigurane
razlučnim pravom prijavljuju svoje tražbine na način propisan u članku 173.
ovoga Zakona.

(2) Vjerovnici iz stavka 1. ovoga članka mogu u
prijavi navesti da je njihova tražbina osigurana razlučnim pravom i označiti
dio imovine na koji se razlučno pravo odnosi, a mogu stečajnoga upravitelja o
svom razlučnom pravu obavijestiti i posebnim podneskom u rokovima koji su
propisani za prijavu tražbina. O svom razlučnom pravu stečajnog upravitelja
mogu u istom roku obavijestiti i razlučni vjerovnici kojima dužnik osobno ne
odgovara.

(3) Razlučni vjerovnici koji nisu obavijestili
stečajnoga upravitelja o razlučnom pravu na način iz prethodnog stavka ne gube
pravo odvojenog namirenja iz predmeta razlučnog prava.

(4) Iznimno od odredbe stavka 3. ovoga članka,
razlučni vjerovnici gube pravo na odvojeno namirenje i nemaju pravo tražiti
naknadu štete ili bilo kakvu drugu naknadu od stečajnoga dužnika ili od
vjerovnika, ako je predmet razlučnog prava mimo njih unovčen u stečajnom
postupku, a razlučno pravo nije bilo upisano u javnoj knjizi ili za njega
stečajni upravitelj nije znao niti morao znati.«

Članak 49.

U članku 174. dodaje se novi stavak 2. koji glasi:

»(2) Stečajni upravitelj će sastaviti posebnu tablicu
o razlučnim pravima koja su upisana u javnim knjigama, o kojima je obaviješten
od razlučnih vjerovnika i o kojima je saznao na drugi način. U tablicu će
unijeti ime i prezime, odnosno tvrtku ili naziv razlučnog vjerovnika, iznos i
osnovu tražbine i dio imovine dužnika na koji se razlučno pravo odnosi.«

Dosadašnji stavak 2. postaje stavak 3.

Članak 50.

U članku 175. dodaje se stavak 4. koji glasi:

»(4) Razlučna prava nisu predmet ispitivanja.«

Članak 51.

U članku 178. stavku 7. i 8. brojka: »5« zamjenjuje
se brojkom: »6«.

Stavci 11. i 12. brišu se.

Članak 52.

U članku 183. stavak 3. mijenja se i glasi:

»(3) Diobe obavlja stečajni upravitelj. Prije svake
diobe on je dužan pribaviti suglasnost odbora vjerovnika ako je osnovan i
stečajnoga suca.«

Članak 53.

Članak 184. mijenja se i glasi:

»(1) Stečajni upravitelj dužan je najkasnije u roku
od dva mjeseca nakon održanja općeg ispitnog ročišta sastaviti popis tražbina
koje će se uzimati u obzir pri narednim diobama, u kojem će biti utvrđeni
njihova visina i isplatni red, te, ako prikupljena sredstva to omogućavaju, i
iznos koji će pojedini vjerovnik dobiti prigodom prve djelomične diobe. Taj se
popis izlaže u pisarnici stečajnoga suda na uvid sudionicima.

(2) Narednim djelomičnim diobama stečajni je
upravitelj dužan pristupiti najkasnije svaka tri mjeseca, ako prikupljena sred­stva
to omogućavaju.

(3) Na izvještajnom ročištu vjerovnici mogu odlučiti
da se djelomične diobe ne obavljaju ako je to potrebno radi osiguranja
nastavljanja djelatnosti dužnika ili pripreme stečajnoga plana.

(4) Stečajni upravitelj koji bez opravdana razloga
odugovlači s obavljanjem djelomičnih dioba osobno odgovara vjerovnicima na
štetu koju im je time prouzročio.«

Članak 54.

U članku 192. iza stavka 2. dodaje se stavak 3., 4. i
5., koji glase:

»(3) Stečajni sudac odlučit će, na prijedlog
stečajnoga upravitelja ili kojega od vjerovnika, odnosno po službenoj dužnosti,
da se pristupi završnoj diobi i kad ocijeni:

1.                           da je
unovčen znatniji dio stečajne mase, a da se ne može očekivati da bi moglo doći
do uspješnog unovčenja njezina preostalog dijela, odnosno da se ono ne bi moglo
okončati u razumnom roku, ili

2.                           da
predvidivi troškovi nastavljanja stečajnoga postupka radi unovčenja preostalog
dijela stečajne mase ne oprav­davaju njegovo nastavljanje.

(4) U slučaju iz stavka 3. ovoga članka stečajni
sudac može u zaključku o sazivanju završnog ročišta naložiti stečajnom
upravitelju da pripremi obrazloženi prijedlog odluke o neunovčenim predmetima
stečajne mase i o nenaplaćenim tražbinama, odnosno pozvati vjerovnike da sami
pripreme odgovarajuću odluku.«

(5) Ročište iz stavka 4. stečajni će sudac sazvati
najkasnije u roku od dvije godine od otvaranja stečajnoga postupka. Iznimno,
stečajni će sudac, kada okolnosti konkretnoga slučaja to opravdavaju, odgoditi
zakazivanje završnog ročišta.«

Članak 55.

Iza članka 193. dodaje se članak 193.a i 193.b, koji
glasi:

*»Odluka stečajnoga suca o postupanju s neunovčenom stečajnom masom*

*Članak 193.a*

(1) Ako vjerovnici na završnom ročištu ne donesu
odluku o neunovčenoj stečajnoj masi, stečajni sudac će rješenjem odlučiti da se
ona prenese na stečajne vjerovnike razmjerno nenamirenim iznosima njihovih tražbina
utvrđenih u stečajnom postupku (članak 177. stavak 3.). U pogledu tražbina koje
su im ustupljene ti vjerovnici postaju solidarni vjerovnici.

(2)
Pravni učinak rješenja iz stavka 1. nastupa njegovom pravomoćnošću.

(3) Na
vjerovnike iz stavka 1. ovoga članka prelaze i obveze prema vjerovnicima
osporenih tražbina i tražbina vezanih uz odgodni uvjet, za koje odgovaraju kao
solidarni dužnici do visine vrijednosti na njih prenesenog dijela stečene mase.

(4) Ako
procijenjena vrijednost neunovčene stečajne mase prelazi ukupan iznos
nenamirenih tražbina stečajnih vjerovnika, suvlasnicima stvari, sunositeljima
prava odnosno solidarnim vjerovnicima razmjerno toj razlici zajedno sa
stečajnim vjerovnicima postaju osobe koje imaju pravo da im se preda višak
utroška imovine stečajnoga dužnika nakon namirenja tražbina stečajnih
vjerovnika (članak 195.).

(5)
Protiv rješenja stečajnog suca iz stavka 1. ovoga članka pravo na žalbu imaju
vjerovnici, stečajni upravitelj i osobe iz članka 195.

(6)
Osobe iz stavka 1. i 4. ovoga članka stupaju na mjesto stečajnoga dužnika u sve
postupke u kojima je dužnik sudjelovao u vezi s prenesenim dijelom imovine
prije pravomoćnosti rješenja o prijenosu, neovisno o pristanku protivne
stranke.

(7) U
rješenju iz stavka 1. ovoga članka stečajni će sudac odrediti da će stečajni dužnik
u sudski polog položiti novčana sredstva u visini vrijednosti sporova koji se
vode u trenutku donošenja ovog rješenja.

*Upozorenje stečajnim
vjerovnicima o posljedicama nedonošenja odluke o neunovčenoj stečajnoj masi*

*Članak
193.b*

(1) U
pozivu za završno ročište vjerovnici će se upozoriti na posljedice iz članka
193.a ovoga Zakona ako ne donesu odluku o neunovčenim dijelovima stečajne mase
te da svaki vjerovnik može unaprijed, a najkasnije do završnoga ročišta,
izjaviti da nije voljan preuzeti dio neunovčene imovine dužnika na koji bi imao
pravo.

(2)
Dijelovi neunovčene imovine dužnika za koje su pojedini vjerovnici izjavili u
smislu stavka 7. ovoga članka da ih nisu voljni preuzeti pravomoćnošću rješenja
iz stavka 1. ovoga članka postaju imovinom Republike Hrvatske.«

Članak 56.

U članku 300. stavak 4. briše se.

U stavku 5. riječi: »2.000,00 kuna« zamijenjuju se
riječima: »5.000,00 kuna«.

Članak 57.

U cijelom tekstu Zakona riječi: »stečajno vijeće« i
»pred­sjednik stečajnog vijeća« u različitim padežima zamijenit će se riječima:
»stečajni sudac« u odgovarajućim padežima.

Članak 58.

Stupanjem na snagu ovoga Zakona prestaje važiti
odredba članka 86. Zakona o radu (»Narodne novine«, br. 38/95., 54/95., 65/95.,
17/01. i 82/01.).

Članak 59.

(1) Stupanjem na snagu ovoga Zakona u svim stečajnim
postupcima u tijeku ovlasti stečajnoga vijeća prelaze na stečajnoga suca.

(2) Odbori vjerovnika osnovani prema propisima koji
su bili na snazi do stupanja na snagu ovoga Zakona, nastavljaju s radom.

(3) Na
stečajne postupke pokrenute do stupanja na snagu ovoga Zakona primjenjivat će
se odredbe ovoga Zakona.

Članak
60.

Ovaj
Zakon stupa na snagu trideseti dan od dana objave u »Narodnim novinama«.

Klasa:
423-05/03-01/01

Zagreb,
18. srpnja 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 123/2003-1744